Desiree Mumm

**Desiree Mumm** (sündinud 19. veebruaril 1999 Tallinnas) on tuntud kui eesti laulja, sisulooja ja näitleja. Aastast 2025 töötab ta Riigikogu esimehe abina. 

Ta kirjutab arvamusartikleid. 
Täiendavalt on ta tuntud ka TV3 seriaalist "Armastus" ning osales aastal 2018 Eesti Laulul looga "On My Mind" ja 2022 looga "Siiani". 2024. aastal osales Mumm TV3 meelelahutussaates "Maskis laulja" kus saavutas 5. koha. 

Mumm on töötanud TV3 veebiportaalis reporter-toimetajana ja Eesti kaitsetööstusettevõttes SensusQ. 

Alates 23. septembrist 2025 töötab ta Riigikogu esimehe Lauri Hussari abina.

## Haridustee
Ta on õppinud Tallinna 21. Koolis ja osalenud seal näiteringis.

Juunis 2022 lõpetas Mumm Tallinna Ülikooli riigiteaduste bakalaureuse erialal ning jätkas õpinguid Tartu Ülikoolis Euroopa õpingute magistriõppes, mille lõpetas 2024 juunis. Tema bakalaureusetöö teemaks oli "Valitsuskommunikatsiooni sõnumite ja väärtuste erinevus COVID-19 kriisis Eesti ja Venemaa pressiteadete näitel", magistritöö teemaks "Lithuania's Taiwan Policy: Navigating the EU-China Dynamic".

2025. aasta mais läbis ta Eesti Kaitseministeeriumi korraldatavad Kõrgemad riigikaitsekursused.

2025. aasta augustis osales ta Ameerika Ühendriikide välisministeeriumi diplomaatilises programmis International Visitors Leadership Program (IVLP), mille teemaks oli "Current U.S. Social, Political and Economic Issues for Young European Leaders".

## Muusika ja näitlemine
10. veebruaril 2018 võistles ta Eesti Laul 2018 1. poolfinaalis Amiran Gorgazjani looga "On My Mind" ning sai 4. koha. 13. juulil 2018 tuli välja singlina tema pala "Burn Like the Sun" eestikeelne versioon, mis kõlab Taani-Rootsi populaarse telepõneviku Sild Venemaal valminud uusversiooni avatiitrites. Tema loo autorid on Isaac Heath Carpenter ja Lindsay Marcus ansamblist The Moon Chambers, master ja salvestus Marco Margna.

5. veebruaril 2021 avaldas tiktokker ja laulja singli "Seisma enda eest", mille esmaesitlus toimus raadiojaamas Sky Plus. Lugu räägib purunenud suhtest, kuid seda julgustavas võtmes. 28. novembril 2021 esitles ta Eesti Laul 2021 veerandfinaalis kõlanud lugu "Siiani" koos Henrik Normanni lavastatud muusikavideoga. Muusika: Hannes Agur Vellend, Desiree Mumm. Sõnad: Desiree Mumm, Kretel Kopra, Hannes Agur Vellend. 3. veebruaril 2022 ilmus loost remiks, mille tegi Hømi ehk klubimuusikat viljelev ansambel, mille liikmed Alvar Antson ja Frank Karjus.

11. veebruaril 2022 tuli välja Henrik Normanni lavastatud muusikavideo TV3 sarja "Armastus" nimilooga "Armastuse laul". Muusika: Michel Legrand; eestikeelsed sõnad: Heldur Karmo / Henrik Normann. Sarjas mängimine oli tema näitlejadebüüt. 25. aprillil 2022 ilmus videosingel "Vii mind kaasa", mille produtsent on Hannes Agur Vellend ja video autor Alvar Antson. Laulu autorid: James Flannigan, Steve Garrigan, Vincent May, Mark Prendergast; eestikeelsed sõnad: Kersti Kuusk. 

Ta avaldas 16. jaanuaril 2023 uue singli "Ei tea ma veel", mis on TV3 "Armastus 2" 5. osas kõlav laul. Singli muusikaline kujundaja on Henrik Normann, produtsent Hannes Agur Vellend ja eestikeelsete sõnade autor Kersti Kuusk. Muusika: Alexis Kesselman, Castle, Riley McDonough, Connor McDonough.

Desiree Mumm osaleb 2025. aastal koos teise peaosatäitja Henrik Normanniga lavastuses "Minu noor naine", olles kirjandusõpetaja endise õpilase Kätlini rollis.

## Töökäik ja muu tegevus
Mumm on avaldanud arvamust erinevatel päevakajalistel ja poliitikateemadel. 2023. aasta septembris Eesti Päevalehes avaldatud artiklis mõistis ta hukka "ja russki" sildikandjaid. 2024. aasta juulis võttis ta sõna Hiina-Ukraina suhete teemal ja Venemaa haardest Euroopas. Sama aasta oktoobris kirjutas ta Moldovas toimunud presidendivalimistest.

Mumm on töötanud TV3 veebiportaalis reporter-toimetajana ja Eesti kaitsetööstusettevõttes SensusQ.

Alates 23. septembrist 2025 töötab ta Riigikogu esimehe Lauri Hussari abina.

## Viited